CELEX: 32020D1179
Language: sk
Date: 2020-08-06 00:00:00
Title: Vykonávacie rozhodnutie Komisie (EÚ) 2020/1179 zo 6. augusta 2020, ktorým sa mení príloha I k rozhodnutiu 2009/177/ES v súvislosti so štatútom provincie Åland vo Fínsku, pokiaľ ide o program dohľadu zameraný na vírusovú hemoragickú septikémiu (VHS), Estónska, pokiaľ ide o program dohľadu a eradikácie zameraný na vírusovú hemoragickú septikémiu (VHS) a infekčnú hematopoetickú nekrózu (IHN), Chorvátska, pokiaľ ide o herpesvirózu kaprov koi (KHV), a určitých oblastí Spojeného kráľovstva, pokiaľ ide o bonamiózu (Bonamia ostreae) [oznámené pod číslom C(2020) 5303] (Text s významom pre EHP)

10.8.2020   
               
               
                  SK
               
               
                  Úradný vestník Európskej únie
               
               
                  L 259/29
               
            
         VYKONÁVACIE ROZHODNUTIE KOMISIE (EÚ) 2020/1179
         zo 6. augusta 2020,
         ktorým sa mení príloha I k rozhodnutiu 2009/177/ES v súvislosti so štatútom provincie Åland vo Fínsku, pokiaľ ide o program dohľadu zameraný na vírusovú hemoragickú septikémiu (VHS), Estónska, pokiaľ ide o program dohľadu a eradikácie zameraný na vírusovú hemoragickú septikémiu (VHS) a infekčnú hematopoetickú nekrózu (IHN), Chorvátska, pokiaľ ide o herpesvirózu kaprov koi (KHV), a určitých oblastí Spojeného kráľovstva, pokiaľ ide o bonamiózu (Bonamia ostreae)
         
            
               [oznámené pod číslom C(2020) 5303]
            
         
         (Text s významom pre EHP)
         EURÓPSKA KOMISIA,
         so zreteľom na Zmluvu o fungovaní Európskej únie,
         so zreteľom na smernicu Rady 2006/88/ES z 24. októbra 2006 o zdravotných požiadavkách na živočíchy a produkty akvakultúry a o prevencii a kontrole niektorých chorôb vodných živočíchov (1), a najmä na jej články 44 ods. 1 a ods. 2 a článok 53 ods. 3 v spojení s článkom 131 Dohody o vystúpení Spojeného kráľovstva Veľkej Británie a Severného Írska z Európskej únie a z Európskeho spoločenstva pre atómovú energiu (2),
         keďže:
         
                     (1)
                  
                  
                     V prílohe I k rozhodnutiu Komisie 2009/177/ES (3) sa stanovuje zoznam členských štátov, zón a priestorov, na ktoré sa vzťahujú schválené programy dohľadu alebo eradikácie zamerané na určité choroby alebo ktoré boli vyhlásené za oblasti bez výskytu určitých chorôb uvedených v časti II prílohy IV k smernici 2006/88/ES.
                  
               
                     (2)
                  
                  
                     Príslušný orgán Fínska informoval Komisiu, že dokončil všetky eradikačné opatrenia v rámci svojho prebiehajúceho programu týkajúceho sa vírusovej hemoragickej septikémie (VHS) v provincii Åland a začal následné opatrenia dohľadu, aby mohla byť vyhlásená za oblasť bez výskytu choroby. Provincia Åland by sa preto mala vypustiť z časti B prílohy I k rozhodnutiu 2009/177/ES a namiesto toho by mala byť uvedená v časti A uvedenej prílohy, keďže sa na ňu vzťahuje schválený program dohľadu.
                  
               
                     (3)
                  
                  
                     Príslušný orgán Estónska predložil Komisii na schválenie program dohľadu a eradikácie zameraný na VHS a infekčnú hematopoetickú nekrózu (IHN) a požiadal, aby boli oblasti, na ktoré sa tento program vzťahuje, uvedené v prílohe I k rozhodnutiu 2009/177/ES.
                  
               
                     (4)
                  
                  
                     Oblasť v Estónsku, na ktorú sa vzťahujú opatrenia dohľadu zamerané na VHS a IHN, by mala byť uvedená v časti A prílohy I k rozhodnutiu 2009/177/ES, zatiaľ čo priestor infikovaný IHN, na ktorý sa vzťahujú eradikačné opatrenia proti tejto chorobe, by mal byť uvedený v časti B prílohy I k rozhodnutiu 2009/177/ES.
                  
               
                     (5)
                  
                  
                     Väčšina územia Chorvátska je uvedená v časti C prílohy I k rozhodnutiu 2009/177/ES ako oblasť vyhlásená za oblasť bez výskytu herpesvirózy kaprov koi (KHV). Príslušný orgán Chorvátska informoval Komisiu o niekoľkých ohniskách choroby KHV v rámci geografickej oblasti v súčasnosti uvedenej na zozname a uviedol, že štatút bez výskytu choroby KHV by sa mal odobrať. Chorvátsko by sa preto malo z uvedeného zoznamu vypustiť.
                  
               
                     (6)
                  
                  
                     V súlade s článkom 127 ods. 1 Dohody o vystúpení Spojeného kráľovstva Veľkej Británie a Severného Írska z Európskej únie a Európskeho spoločenstva pre atómovú energiu sa právo Únie uplatňuje na Spojené kráľovstvo a v Spojenom kráľovstve počas prechodného obdobia stanoveného v uvedenej dohode. Toto prechodné obdobie sa skončí 31. decembra 2020.
                  
               
                     (7)
                  
                  
                     Príslušný orgán Spojeného kráľovstva informoval Komisiu o niekoľkých ohniskách Bonamia ostreae na svojom území, a to aj v oblastiach, ktoré sú v súčasnosti uvedené v časti C prílohy I k rozhodnutiu 2009/177/ES ako oblasti vyhlásené za oblasti bez výskytu uvedenej choroby, a uviedol, že v prípade týchto oblastí by sa mal odobrať štatút bez výskytu choroby Bonamia ostreae. Tieto oblasti by sa preto mali z uvedeného zoznamu vypustiť.
                  
               
                     (8)
                  
                  
                     Príloha I k rozhodnutiu 2009/177/ES by sa preto mala zodpovedajúcim spôsobom zmeniť.
                  
               
                     (9)
                  
                  
                     Opatrenia stanovené v tomto rozhodnutí sú v súlade so stanoviskom Stáleho výboru pre rastliny, zvieratá, potraviny a krmivá,
                  
               PRIJALA TOTO ROZHODNUTIE:
         
            Článok 1
            V tabuľke časti A prílohy I k rozhodnutiu 2009/177/ES sa riadky týkajúce sa vírusovej hemoragickej septikémie (VHS) a infekčnej hematopoetickej nekrózy (IHN) nahrádzajú takto:
            
               
                           Choroba
                        
                        
                           Členský štát
                        
                        
                           Kód ISO
                        
                        
                           Geografické vymedzenie oblasti, kde prebieha program dohľadu (členský štát, zóna alebo priestor)
                        
                     
                           „Vírusová hemoragická septikémia (VHS)
                        
                        
                           Estónsko
                        
                        
                           EE
                        
                        
                           Celé územie
                        
                     
                           Fínsko
                        
                        
                           FI
                        
                        
                           Provincia Åland
                        
                     
                           Infekčná hematopoetická nekróza (IHN)
                        
                        
                           Estónsko
                        
                        
                           EE
                        
                        
                           Celé územie okrem priestoru zahŕňajúceho rybiu farmu Neli Elementi OÜ (schválenie č. 05/VV/KK01)“
                        
                     
         
         
            Článok 2
            Časť B prílohy I k rozhodnutiu 2009/177/ES sa mení takto:
            
                        1.
                     
                     
                        Z riadku týkajúceho sa vírusovej hemoragickej septikémie (VHS) sa vypúšťa zápis týkajúci sa Fínska.
                     
                  
                        2.
                     
                     
                        Riadok týkajúci sa infekčnej hematopoetickej nekrózy (IHN) sa nahrádza takto:
                        
                                    Choroba
                                 
                                 
                                    Členský štát
                                 
                                 
                                    Kód ISO
                                 
                                 
                                    Geografické vymedzenie oblasti, kde prebieha program eradikácie (členský štát, zóny alebo priestory)
                                 
                              
                                    „Infekčná hematopoetická nekróza (IHN)
                                 
                                 
                                    Estónsko
                                 
                                 
                                    EE
                                 
                                 
                                    Priestor zahŕňajúci rybiu farmu Neli Elementi OÜ (schválenie č. 05/VV/KK01)“
                                 
                              
                  
         
            Článok 3
            V časti C prílohy I k rozhodnutiu 2009/177/ES sa vypúšťa zápis v riadku týkajúcom sa herpesvirózy kaprov koi (KHV) týkajúci sa Chorvátska.
         
         
            Článok 4
            V časti C prílohy I k rozhodnutiu 2009/177/ES v riadku „Bonamióza (Bonamia ostreae)“ sa zápis týkajúci sa Spojeného kráľovstva v stĺpci „Geografické vymedzenie oblasti bez výskytu choroby (členský štát, zóna alebo priestor)“ mení takto:
            
                        1.
                     
                     
                        V prípade Veľkej Británie sa ako bod 7 dopĺňa táto výnimka: „Dornoch Firth, oblasť prílivových vôd západne od čiary vedúcej od NH808873 k NH835857 (séria Ordnance Survey Landranger 1:50 000) až po značku priemerného vysokého stavu vody“.
                     
                  
                        2.
                     
                     
                        V prípade Veľkej Británie sa ako bod 8 dopĺňa táto výnimka: „Lynn of Lorn, Loch Creran a Loch Etive, oblasť morských vôd juhovýchodne od ostrova Lismore, ktorá sa nachádza v kruhu s polomerom 7 258 m od bodu NM873391 (séria Ordnance Survey Landranger 1:50 000) vrátane prílivových vôd Loch Etive a Loch Creran až po značku priemerného vysokého stavu vody.“;
                     
                  
                        3.
                     
                     
                        Vypúšťa sa tento text: „Pobrežná oblasť States of Jersey: oblasť pozostáva z prílivovej pobrežnej oblasti a jej najbližšieho okolia medzi značkou priemerného vysokého stavu vody na ostrove Jersey a imaginárnou čiarou tiahnucou sa tri námorné míle od značky priemerného nízkeho stavu vody na ostrove Jersey. Zóna sa nachádza v normandsko-bretónskom zálive, na južnej strane kanálu La Manche.“
                     
                  
         
            Článok 5
            Toto rozhodnutie je určené členským štátom.
         
         
            V Bruseli 6. augusta 2020
            
               
                  Za Komisiu
               
               
                  členka Komisie
               
               Stella KYRIAKIDES
            
         
         
            (1)  Ú. v. EÚ L 328, 24.11.2006, s. 14.
         
            (2)  Ú. v. EÚ L 29, 31.1.2020, s. 7.
         
            (3)  Rozhodnutie Komisie 2009/177/ES z 31. októbra 2008, ktorým sa vykonáva smernica Rady 2006/88/ES, pokiaľ ide o programy dohľadu a eradikácie a o štatút členských štátov, zón a priestorov bez výskytu chorôb (Ú. v. EÚ L 63, 7.3.2009, s. 15).